
К О М И С И Я   П О   Р Е К Л А М А
ПРОТОКОЛ – РЕШЕНИЕ
№ 13/28.03.2019г.



На 28.03.2019г. от 14.00 часа, в изпълнение на изискванията на чл.30, ал.1 от Наредбата за рекламната и информационна дейност на територията на Община Бургас /НРИДТОБ/ се проведе заседание на определената със Заповед №235/25.01.2018г. на Кмета на Община Бургас и решение на Общински съвет – Бургас комисия в състав:
ПРЕДСЕДАТЕЛ: арх. Веселина Илиева – директор на дирекция „Устройство на територията” 	
ЧЛЕНОВЕ:
1. Златина Георгиева, директор на дирекция „Правно-нормативно обслужване”
2. Веселин Василев, директор на дирекция „Управление при кризи, обществен ред и сигурност”
3. Марияна Христова, главен експерт в дирекция „Икономика и стопански дейности”
4. инж.Юлия Данова, главен експерт в сектор „Техническа инфраструктура“ 
	Николай Дубаров, главен експерт „Художествено оформление“  в отдел „Озеленяване“,  със съвещателен глас;
	г-н Милчо Добрев, представител на сдружение с обществено полезна дейност „Бургаска Асоциация за външна реклама“ с право на съвещателен глас;	г-н Стефан Съботинов, представител на сдружение „Черноморска Асоциация за външна реклама“ с право на съвещателен глас;
г-н Иван Агафонов, представител на сдружение с нестопанска цел „Българска асоциация за външна реклама“ с право на съвещателен глас
	и шестима общински съветници, определени с решение по т.4 на Протокол №34/  28.11.2017г., на Общински съвет Бургас, както следва:
5. Тодор Колев – общински съветник
6. Диян Димов– общински съветник 
7. Юлиян Станков – общински съветник
8. Милен Ненчев – общински съветник
9. Станимир Апостолов – общински съветник
10. Стоян Колев– общински съветник
От членовете на Комисията, на заседанието не присъстваха г-н Диян Димов и г-н Веселин Василев.
	На заседанието присъстваха представители на сдружения „Бургаска Асоциация за външна реклама“ - г-н Милчо Добрев и „Черноморска Асоциация за външна реклама“ с право на съвещателен глас - г-н Стефан Съботинов и г-н Станимир Петров. 

	 След като председателят констатира, че е налице необходимия кворум, Комисията пристъпи към разглеждане на постъпилите заявления при следния дневен ред:
I. Подадени заявления за издаване на разрешения за поставяне на информационно-указателни табели.
II. Отложено произнасяне по подадени заявления за подновяване на издадени разрешения за поставяне на рекламно-информационни елементи на позиции от одобрената схема/Пр.12/22.02.2019г./ и постъпили нови заявления за подновяване на издадени разрешения.
ІII. Подадени заявления за издаване на разрешения за поставяне на рекламно-информационни елементи в имоти-частна собственост.                      
IV. Други 


По точка І.
	1. Заявление вх.№70-00-1871/09.03.2019г. от „Техномаркет България“ АД, за издаване на разрешение за поставяне на три броя информационно-указателни табели /ИУТ/ с размери 0.70/1м., неосветени на стълбове за ел. осветление на предложените позиции:
	1) 1 брой ИУТ, едностранна, неосветена на бул. „Захари Стоянов“, на стълб от тролейбусната мрежа;
	2) 2 броя ИУТ двустранни, неосветени в разделителната ивица на бул. „Тодор Александров“. 
	По отношение на предложените две позиции на бул. „Тодор Александров“, след разглеждане на заявлението и приложените документи, намира искането за основателно и дава положително становище за издаване на разрешение за поставяне на 2бр. ИУТ.
	По отношение на отправеното искане за издаване на разрешение за поставяне на информационно-указателна табела на бул. „Захари Стоянов“, на стълб от тролейбусната мрежа, Комисията констатира, че за поставянето на ИУТ не е представено писмено съгласие на собственика на мрежата, „Бургасбус“ ЕООД, съгласно т.2 от Технически критерии за поставяне на рекламно-информационни елементи в Приложение №1 към Наредбата за рекламната и информационната дейност на територията на Община Бургас /НРИДТОБ/. С оглед изложеното, Комисията 


РЕШИ:
	Предлага на директор на дирекция „Икономика и стопански дейности“ да издаде разрешение за поставяне на 2 броя информационно-указателни табели с размери 0.70/1м., двустранни, неосветени на стълбове за ел. осветление в разделителната ивица на бул. „Тодор Александров“.
	Разрешението да се издаде за срок от една година или до реализиране на инвестиционно намерение на Община Бургас.
	ОТЛАГА произнасяне по заявление вх.№70-00-1871/08.03.2019г. от „Техномаркет България“ АД в частта му за издаване на разрешение за поставяне на информационно-указателна табела с размери 0.70/1м., едностранна, неосветена на стълб от тролейбусната мрежа, до представяне на писмено съгласие на собственика на мрежата, „Бургасбус“ ЕООД, съгласно т.2 от Технически критерии за поставяне на рекламно-информационни елементи в Приложение №1, към Наредбата за рекламната и информационната дейност на територията на Община Бургас.

	2.Заявление вх.№70-00-2016/13.03.2019г. от „Чао Италия“ ЕООД за издаване на разрешение за поставяне на 3 броя информационно-указателни табели /ИУТ/, от които: 2 броя ИУТ с размери 0,70/1м., едностранни, неосветени на бул. „Проф. Яким Якимов“ (позиция №1 и позиция №2), на стълбове за ел. осветление и 1бр. ИУТ с размери 1/2м., двустранна, неосветена по одобреният проект тип „Указател“ на ул. „Одрин“ (позиция №3). След разглеждане на заявлението и приложените документи, Комисията констатира, че не е представено Удостоверение за запазена търговска марка, съгласно чл.4 от Наредбата за рекламната и информационна дейност на територията на Община Бургас и размера на информационния надпис на български език не съответства с чуждоезичния текст. Предложената позиция №1 за разполагане на ИУТ попада в кръстовище с кръгово движение на бул. „Проф. Яким Якимов“, което е в противоречие с т.2.3 от Техническите критерии за поставяне на РИЕ към НРИДТОБ. По отношение отправено искане за поставяне на 1бр.ИУТ (позиция №3) с размери 1/2м., двустранна, неосветена по одобреният проект тип „Указател“ в разделителната ивица на ул. „Одрин“, Комисията предлага на заявителя да отправи ново ситуационно решение за поставяне на ИУТ на стълб за ел. осветление. По отношение на отправеното искане за издаване на разрешение за поставяне на ИУТ на бул. „Проф. Яким Якимов“ (позиция №2), дава положително становище за издаване на разрешение за поставяне на ИУТ на цитираната позиция за срок от една година или до реализиране на инвестиционно намерение на Община Бургас. Във връзка с изложеното, Комисията по реклама
РЕШИ:
	Предлага на директор на дирекция „Икономика и стопански дейности“ да издаде разрешение за поставяне на 1бр. ИУТ  с размери 0.70/1м., едностранна, неосветена на стълб за ел. осветление на бул. „Проф. Яким Якимов“(позиция №2) след корекция в изписването на надписа на български език.
	Разрешението да се издаде за срок от 1 /една/ година или до реализиране инвестиционно намерение на Община Бургас.
	ИУТ да се монтира на височина минимум 2.50м. от нивото на терена, обърната към тротоара.
ОТЛАГА произнасяне по заявление вх.№70-00-2016/13.03.2019г. от „Чао Италия“ ЕООД, по отношение отправеното искане за поставяне на 2бр. ИУТ, от които 1 брой информационно-указателна табела на стълб за ел. осветление в зоната на кръстовище с кръгово движение на бул. „Проф. Яким Якимов“ (позиция №1) и 1брой информационно-указателна табела тип „Указател“ в разделителната ивица на ул. „Одрин“ до представяне на нови ситуационни решения.

	3.Заявление вх.№70-00-2218/20.03.2019г. от ЕТ „Тодоров Импас-Спас Тодоров“ за издаване на разрешение за поставяне на информационно-указателна табела с размери 2/1м., едностранна, неосветена по одобрения проект тип „Указател“ на бул. „Захари Стоянов“. След разглеждане на заявлението и приложените документи, Комисията
РЕШИ:
	Предлага на директор на дирекция „Икономика и стопански дейности“ да издаде разрешение за поставяне на информационно-указателна табела с размери 2/1м., едностранна, неосветена по одобрения проект тип „Указател“ на бул. „Захари Стоянов“.
Разрешението да се издаде за срок от 1 /една/ година или до реализиране инвестиционно намерение на Община Бургас.

	4. Заявление вх.№70-00-1856/15.03.2018г. от „Лидл България ЕООД енд КО“ КД за издаване на разрешение за поставяне на 10бр. информационно-указателни табели с размери 0.7/1м., двустранни, неосветени на стълбове за ел. осветление на предложените позиции:
1) На ул. „Лазар Маджаров“;
2) На ул. „Яни Попов“, до бл.134;
3) В ж.к. „Славейков“, до ОЗД „Иглика“;
4) На бул. „Струга“, преди бензиностанция Shell;
5) На бул. „Янко Комитов“ преди хипермаркет Кауфланд;
6) На бул. „Янко Комитов“, преди АС на МОЛ Галерия;
7) На бул. „Янко Комитов“, срещу блок 16;
8) На бул. „Тодор Александров“, след кръстовището с кръгово движение;
9) На бул. „Тодор Александров“, преди кръстовището с кръгово движение;
        10) На бул. „Тракия“, срещу ОУ „Антон Страшимиров“. 
След разглеждане на заявлението и приложените документи, Комисията
РЕШИ:
	Предлага на директор на дирекция „Икономика и стопански дейности“ да издаде разрешение за поставяне на 10бр.ИУТ с размери 0.7/1м., двустранни, неосветени на стълбове за ел. осветление на предложените позиции:
	1)На ул. „Лазар Маджаров“;
	2)На ул. „Яни Попов“, до бл.134;
	3)В ж.к. „Славейков“, до ОЗД „Иглика“;
	4)На бул. „Струга“, преди бензиностанция Shell;
	5)На бул. „Янко Комитов“ преди хипермаркет Кауфланд;
	6)На бул. „Янко Комитов“, преди АС на МОЛ Галерия;
	7)На бул. „Янко Комитов“, срещу блок 16;
	8)На бул. „Тодор Александров“, след кръстовището с кръгово движение;
	9)На бул. „Тодор Александров“, преди кръстовището с кръгово движение;
        10) На бул. „Тракия“, срещу ОУ „Антон Страшимиров“.
Разрешението да се издаде за срок от 1 /една/ година или до реализиране инвестиционно намерение на Община Бургас.

	5.Заявление вх.№70-00-2476/28.03.2019г. от „Вега Груп БГ“ЕООД за издаване на разрешение за поставяне на информационно-указателна табела с размери 0.8/1м., едностранна, неосветена по одобрения проект тип „Указател“ на бул. „Янко Комитов“. След разглеждане на заявлението и приложените документи, Комисията
РЕШИ:
	Предлага на директор на дирекция „Икономика и стопански дейности“ да издаде разрешение за поставяне на информационно-указателна табела с размери 0.8/1м., едностранна, неосветена по одобрения проект тип „Указател“ на бул. „Янко Комитов“.
	Разрешението да се издаде за срок от 1/една/ година или до реализиране инвестиционно намерение на Община Бургас.

	В хода на заседанието, поради неспазване на приетите вътрешни правила за работа на комисията и възпрепятстване на работата, беше направено предложение от г-н Юлиян Станков за отстраняване от заседанието на г-н Милчо Добрев. Членовете на Комисията по реклама единодушно гласуваха    представителя на „Бургаска Асоциация за външна реклама“ да бъде отстранен от заседанието. При напускане на заседанието, г-н Добрев многократно отправи обиди към г-н Тодор Колев. Заседанието продължи с разглеждане на преписките от дневния ред съгласно установените правила.

По точка IІ.
На предходно заседание на комисията, проведено на 22.02.19г. (Пр.№12) е докладвано, че с определение №305 от дата 13.02.2019г. на Административен съд-Бургас, се спира действието на разпоредбата на чл.32, ал.4 от НРИДТОБ до приключване на правния спор. В тази връзка, Комисията по реклама, изиска от Общински съвет-Бургас и дирекция „Правно-нормативно обслужване“ становище по прилагане текста от Наредбата. С писмо вх.№61-00-39/ 05.03.2019г., Общински съвет-Бургас, уведомява дирекция „Икономика и стопански дейности“ за спиране действието на разпоредбата на чл.32, ал.4 от НРИДТОБ и приложено изпраща определение №305 от дата 13.02.2019г. на Административен съд-Бургас.
В хода на заседанието, от представителите на  сдруженията с обществено полезна дейност, на комисията е представено решение №495 от 19.03.2019г. на Административен съд-Бургас, с което се отменя чл.32, ал.4, изречение второ от Наредбата за рекламната и информационна дейност на територията на Община Бургас. 
Директорът на правната дирекция уточни, че Община Бургас не е страна по делото. Същото се води от Общински съвет Бургас. Като член на комисията по реклама – юрист изрази принципно следното, че: „При подновяване на издадени разрешения за поставяне на рекламно-информационни елементи, следва да се приложи Наредбата за рекламната и информационна дейност на територията на община Бургас, съобразена с промяната на чл.32, ал.4, обективирана в акта на съда.“ 
Председателят на Комисията по реклама, запозна членовете с  настъпилите промени в Закона за устройство на територията. С изменението на ЗУТ  се предвижда да бъдат създадени нови нормативни документи-наредби на общински съвет. С новите нормативни документи следва да бъдат  отстранени несъответствията в действащи наредби, предвид промените в закона или да се създадат нови такива. Целта е с нормативен документ, приет от общински съвет да се установят специфични изисквания за облика на градските пространства, сградите и архитектурните ансамбли. С наредбата  могат да се определят допълнителни изисквания към обема и съдържанието на подробните устройствени планове и на инвестиционните проекти за нови сгради, реконструкция, пристрояване и надстрояване и основни ремонти на сгради и съоръжения, улици, площади и озеленени площи, свързани с благоустрояването на градските пространства, опазването и съхраняването на архитектурните ансамбли и градската среда. С наредба следва да се определят и условията и редът за разполагане на елементите на градското обзавеждане , както и други обекти, свързани с облика на градските пространства, част от които са и рекламно-информационните елементи и преместваемите обекти. 
С оглед изложеното, като взе предвид становището на дирекция ПНО и   промени в Закона за устройство на територията, Комисията по реклама взе следното решение: 
Разрешения за поставяне на рекламно-информационни елементи, подадени по реда и в съответствие с изискванията на действащата към момента НРИДТОБ, да се подновяват със срок на действие, до влизане в сила на Нова наредба. 
Комисията преразгледа отложените от предходното заседание и постъпилите нови заявления за подновяване на издадени разрешения за поставяне на рекламно-информационни елементи както следва:
	1.Заявление вх.№70-00-9584/17.12.2018г. от „Дорс“ ООД  за подновяване на издадени разрешения:
	1) Разрешение №2505/03.04.2019г. за поставяне на РИЕ „Пиза“ с размери 4/3м., двустранен, осветен на бул. „Димитър Димов“, позиция №П-220 от одобрената схема;
	2) Разрешение №2506/03.04.2019г. за поставяне на РИЕ „Пиза“ с размери 4/3м., двустранен, осветен на бул. „Демокрация“, позиция №П-106 от одобрената схема;
	3) Разрешение №2507/03.04.2019г. за поставяне на РИЕ „Пиза“ с размери 4/3м., двустранен, осветен на бул. „Стефан Стамболов“, позиция №П-102 от одобрената схема;
	4) Разрешение №2508/03.04.2019г. за поставяне на РИЕ „Пиза“ с размери 4/3м., едностранен, осветен на бул. „Христо Ботев“, позиция №П-127 от одобрената схема;
	5) Разрешение №2509/03.04.2019г. за поставяне на РИЕ „Пиза“ с размери 4/3м., едностранен, осветен на бул. „Стефан Стамболов“, позиция №П-143 от одобрената схема;
	6) Разрешение №2510/03.04.2019г. за поставяне на РИЕ „Пиза“ с размери 4/3м., двустранен, осветен на бул. „Стефан Стамболов“, позиция №П-156 от одобрената схема;
	7) Разрешение №2511/03.04.2019г. за поставяне на РИЕ „Пиза“ с размери 4/3м., двустранен, осветен на бул. „Струга“, позиция №П-119 от одобрената схема;
	8) Разрешение №2512/02.05.2019г. за поставяне на РИЕ „Пиза“ с размери 4/3м., двустранен, неосветен в ж.к. „Меден рудник“, позиция №П-20 от одобрената схема;
	9) Разрешение №2513/02.05.2019г. за поставяне на РИЕ „Пиза“ с размери 4/3м., двустранен, неосветен на бул. „Захари Стоянов“, позиция №П-15 от одобрената схема.

	2. Заявление вх.№70-00-622/24.01.2019г. от „Ню Стайл“ ЕООД за подновяване на разрешение №2476/13.05.2019г. за поставяне на РИЕ „Пиза“ с размери 4/3м., едностранен, неосветен на I-9, позиция №П-311 от одобрената схема.

	3. Заявление вх.№70-00-984/06.02.2019г. от „Март Медия“ ЕООД за подновяване на издадени разрешения, както следва:
 	1) Разрешение №2622/03.10.2019г. за поставяне на РИЕ „Пиза“ с размери 4/3м., едностранен, неосветен на бул. „Тодор Александров“, позиция №П-59 от одобрената схема;
	2) Разрешение №2620/03.10.2019г. за поставяне на РИЕ „Пиза“ с размери 4/3м., едностранен, осветен на бул. „Проф. Яким Якимов“, позиция №П-172 от одобрената схема;
	3) Разрешение №2621/03.10.2019г. за поставяне на РИЕ „Пиза“ с размери 4/3м., едностранен, неосветен на бул. „Транспортна“, позиция №П-215 от одобрената схема.

	4. Заявление вх.№70-00-983/06.02.2019г. от „Март Медия“ ЕООД за подновяване на разрешение №2647/06.11.2019г. за поставяне на РИЕ „Пиза“ с размери 4/3м., едностранен, неосветен на I-9, позиция №П-274 от одобрената схема.

	5. Заявление вх.№70-00-1116/11.02.2019г. от „Метромедия Груп“ ЕООД за подновяване на издадени разрешения, както следва:
	1) Разрешение №2466/30.04.2019г. за поставяне на РИЕ „Пиза“ с размери 4/3м., двустранен, осветен, на бул. „Димитър Димов“, позиция №П-217 от одобрената схема;
	2) Разрешение №2474/13.05.2019г. за поставяне на РИЕ „Пиза“ с размери 4/3м., двустранен, осветен от собствен източник на ел. енергия, на бул. „Димитър Димов“/до ПГ по Транспорт-Бургас/, позиция №П-110 от одобрената схема;
	3) Разрешение №2475/13.05.2019г. за поставяне на РИЕ „Пиза“ с размери 4/3м., двустранен, осветен, на бул. „Димитър Димов“, позиция №П-116 от одобрената схема;
	4) Разрешение №2613/03.10.2019г. за поставяне на РИЕ „Пиза“ с размери 4/3м., едностранен, осветен от собствен източник на ел. енергия, на бул. „Демокрация“ позиция №П-100 от одобрената схема;
	5) Разрешение №2614/03.10.2019г. за поставяне на РИЕ „Пиза“ с размери 4/3м., едностранен, осветен, на бул. „Проф. Яким Якимов“ позиция №П-174 от одобрената схема;
	6) Разрешение №2615/03.10.2019г. за поставяне на РИЕ „Пиза“ с размери 4/3м., едностранен, осветен, на бул. „Проф. Яким Якимов“ позиция №П-184 от одобрената схема;
	7) Разрешение №2616/03.10.2019г. за поставяне на РИЕ „Пиза“ с размери 4/3м., двустранен, осветен, на бул. „Транспортна“ позиция №П-213 от одобрената схема;

	6. Заявление вх.№70-00-1117/11.02.2019г. от „Метромедиа Технолоджи“ ЕООД за подновяване на издадени разрешения, както следва:
	1) Разрешение №2609/26.09.2019г. за поставяне на РИЕ „Пиза“ с размери 4/3м., едностранен, осветен от собствен източник на ел. енергия, на бул. „Янко Комитов“, позиция №П-191 от одобрената схема;
	2) Разрешение №2610/26.09.2019г. за поставяне на РИЕ „Пиза“ с размери 4/3м., едностранен, осветен от собствен източник на ел. енергия, на бул. „Демокрация“ позиция №П-98 от одобрената схема.

	7. Заявление вх.№70-00-1195/13.02.2019г. от „ЗАК Аутдор“ ООД за подновяване на разрешение №2502/08.06.2019г. за поставяне на РИЕ „Пиза“ с размери 4/3м., двустранен, неосветен на бул. “Димитър Димов“, позиция №П-231 от одобрената схема. 
И подадено ново 
	8. Заявление вх.№70-00-1730/05.03.2019г. от „Идея Комм“ АД за подновяване на издадени разрешения, както следва:
	1) Разрешение №2487/27.05.2016г. за поставяне на РИЕ тип „Ракета“ с размери 1.20/1.80м., двустранен, неосветен на бул. “Демокрация“, позиция №Р-42 от одобрената схема;
	2) Разрешение №2488/27.05.2016г. за поставяне на РИЕ тип „Ракета“ с размери 1.20/1.80м., двустранен, неосветен на бул. “Демокрация“, позиция №Р-51 от одобрената схема;
	3) Разрешение №2489/27.05.2016г. за поставяне на РИЕ тип „Ракета“ с размери 1.20/1.80м., двустранен, неосветен на бул. “Стефан Стамболов“, позиция №Р-57 от одобрената схема;
	4) Разрешение №2490/27.05.2016г. за поставяне на РИЕ тип „Ракета“ с размери 1.20/1.80м., двустранен, неосветен на бул. “Стефан Стамболов“, позиция №Р-60 от одобрената схема;
	5) Разрешение №2491/27.05.2016г. за поставяне на РИЕ тип „Ракета“ с размери 1.20/1.80м., двустранен, неосветен на бул. “Христо Ботев“, позиция №Р-89 от одобрената схема.
След разглеждане на заявленията Комисията констатира, че приложените документи съответстват на изискванията на НРИДТОБ. В тази връзка, Комисията
РЕШИ:
Не възразява подновяване на разрешенията описани в заявленията по т. II със срок до влизане в сила на нова Наредба.
Предлага на директор на дирекция „Икономика и стопански дейности“ да издаде разрешения за поставяне на рекламно-информационни елементи по т. II, след влизане в сила на окончателен съдебен акт по адм. дело №3203/2018.

 По точка III.
	1. Заявление вх.№17-00-18/11.03.2019г. от „ПроКредит Банк България“ ЕАД за издаване на разрешение за поставяне на рекламно-информационен елемент, състоящ се от 28бр. светещи букви, на покрива на сграда, на бул. „Транспортна“, в УПИ III-39, масив 80 в местността „Под шосето“. След разглеждане на заявлението и приложените документи, Комисията
РЕШИ:
	Предлага на директор на дирекция „Икономика и стопански дейности“ да издаде разрешение за поставяне на рекламно-информационен елемент, състоящ се от 28бр. светещи букви, на покрива на сграда, на бул. „Транспортна“, в УПИ III-39, масив 80 в местността „Под шосето“.
	На основание чл.32, ал.3, т.2 от НРИДТОБ, разрешението да се издаде със срок на действие до 22.07.2023г., съгласно приложеният договор за наем, сключен между „ПроКредит Банк България“ ЕАД и „Сидоренко Холдинг“АД.
	Разрешението да се издаде след положително становище на експерт „ГАТИ“ към Община Бургас по приложената конструктивна експертиза.

	2. Заявление вх.№70-00-2294/21.03.2019г. от „Зебрано“ ЕООД за издаване на разрешение за поставяне на рекламно-информационен елемент с размери 4/3 м., неосветен на външната южна стена на жилищна сграда с адрес: ж.к. „Лазур“, бл.1, вх.1. След разглеждане на заявлението и приложените документи, Комисията
РЕШИ:
	Предлага на директор на дирекция „Икономика и стопански дейности“ да издаде разрешение за поставяне на рекламно-информационен елемент с размери 4/3м., неосветен на външната южна стена на жилищна сграда с адрес: ж.к. „Лазур“, бл.1, вх.1. 
	На основание чл.32, ал.3, т.2 от НРИДТОБ, разрешението да се издаде със срок на действие до 01.02.2022г., съгласно приложеният договор за наем, сключен между „Зебрано“ ЕООД и Етажната Собственост.
	Разрешението да се издаде след положително становище на експерт „ГАТИ“ към Община Бургас по приложената конструктивна експертиза.

	4.Заявление вх.№70-00-2434/27.03.2019г. от „Тема“ ЕООД за издаване на разрешение за поставяне на рекламно-информационен елемент с размери 80/ 1.2м., едностранен, осветен от собствен източник на ел. енергия, в ж.к. „Меден рудник“, Зона А, бл.118. След разглеждане на заявлението и приложените документи, Комисията
РЕШИ:
	Предлага на директор на дирекция „Икономика и стопански дейности“ да издаде разрешение за поставяне на рекламно-информационен елемент с размери 80/1.2м., едностранен, осветен от собствен източник на ел. енергия, в ж.к. „Меден рудник“, Зона А, бл.118 за срок 3 години, съгласно чл.32, ал. 3, т.1 от Наредбата за рекламната и информационна дейност на територията на Община Бургас.

	5.Заявление вх.№19-00-164/21.03.2019г. от Медицински център „Оксиком“ ООД за издаване на разрешение за поставяне на РИЕ с размери 10/ 5.6м., едностранен, осветен от собствен източник на ел. енергия на покрив на жилищна сграда с адрес: ж.к. „Изгрев“, бл.28А. След разглеждане на заявлението и приложените документи, Комисията констатира, че към заявлението не са приложени съгласие от собствениците по реда на Закона за управление на етажната собственост, съгласно чл.28, т.5 от Наредбата за рекламната и информационна дейност на територията на Община Бургас/НРИДТОБ/ и актуална снимка-колаж. С оглед изложеното, Комисията по реклама
РЕШИ:
	ОТЛАГА произнасяне по заявление вх.№19-00-164/21.03.2019г. от Медицински център „Оксиком“ ООД за издаване на разрешение за поставяне на РИЕ с размери 10/ 5.6м., едностранен, осветен от собствен източник на ел. енергия на покрив на жилищна сграда с адрес: ж.к. „Изгрев“, бл.28А до представяне на съгласие от собствениците по реда на Закона за управление на етажната собственост, съгласно чл.28, т.5 от НРИДТОБ и актуална-снимка колаж, съгласно чл. 28, т.2 от НРИДТОБ.


По точка IV. 
1. Във връзка с решение на Комисията по реклама /Пр.№11/25.01.2019г./ е постъпило писмо вх.№70-00-9420/3/26.03.2019г. от „Алфа Омега“ ЕООД относно подновяване на разрешение за поставяне на рекламно-информационен елемент на външната стена на жилищна сграда с адрес: ж.к. „Лазур“, бл. 76. След като се запозна с изложеното в писмото и след проведените разисквания, Комисията изразява следното становище: Предложеното фасадно решение за поставяне на конструкция на челната фасада е в конфликт с общото фасадно решение на блока след реализиране на проект за въвеждане на мерки за енергийна ефективност. Не е обследвано общото фасадно решение, не е представен проект с посочен вид, цветово и тематично  решение и становище на проектанта и  строителя, както и данни за спазване на общите изисквания по Национална програма за енергийна ефективност на многофамилните жилищни сгради. Към предложението за поставяне на рекламно-информационен елемент с посочените  размери не е приложено обследване на цялостното  цветово оформление и не съответства с общия архитектурния облик на санираната сградата.  С оглед изложеното, Комисията по реклама
РЕШИ:
	Предлага на директор на дирекция „Икономика и стопански дейности“ да откаже издаване на разрешение за поставяне на рекламно-информационен елемент на външната стена на жилищна сграда с адрес: ж.к. „Лазур“, бл. 76, предвид това, че предложеното фасадно решение за поставяне на конструкция на челната фасада е в конфликт с общото фасадно решение на блока след реализиране на проект за въвеждане на мерки за енергийна ефективност. Не е обследвано общото фасадно решение, не е представен проект с посочен вид, цветово и тематично  решение и становище на проектанта и  строителя, както и данни за спазване на общите изисквания по Национална програма за енергийна ефективност на многофамилните жилищни сгради. Към предложението за поставяне на рекламно-информационен елемент с посочените  размери не е приложено обследване на цялостното цветово оформление и не съответства с общия архитектурния облик на санираната сградата.  
Поради изчерпване на дневния ред, заседанието приключи в 15.20часа.

